கேள்வி: மனிதத் தகவல் கொண்ட விலங்குகள் (ஆய்வுத்திட்டம்) - ஆய்வு முடிவுகள் என்பது என்ன?
பதில்: மனித தகவல்கள் ஏனைய விலங்குகளில் சேர்க்கப்படுவது தொடர்பில் நீண்ட காலமாக இருந்து வரும் சர்ச்சைக்கு இந்த ஆய்வு பல விடயங்களை விளக்கியுள்ளது. மருத்துவ முன்னேற்றத்திற்காக, மருத்துவ உயிரியல் ஆய்வுகளில் மனித தகவல்கொண்ட விலங்குகள் உருவாக்கப்படும் அணுகுமுறை அதிகரிப்பது முக்கியமானதுபோலவே, அவ்வகையான ஆய்வுகள், மக்கள்நலன் தொடர்பில் உணர்வுபூர்வமான அக்கறையை மக்கள்மத்தியில் உருவாக்கியிருப்பதும் கவனிக்கப்பட வேண்டியதொன்றாகும் என்று இந்த ஆய்வு முடிவு தெரிவிக்கின்றது. இது தொடர்பில் தமது கருத்தைத் தெரிவிக்கக்கூடிய வல்லுநர்களையும், சாதாரண மக்களையும் ஒன்றிணைத்து ஒரு முடிவுக்கு வரவேண்டி இருந்தது. மனிதனின் மூளை குருத்தணுக்கள் மனிதனல்லாத ஒரு முதனி விலங்கினுள் சேர்க்கப்படுமிடத்து, பல மனித நடத்தைகளையும், விழிப்புணர்வையும் கொண்ட மனிதன்-போன்ற (human-like) உயிரினங்கள் உருவாகும் சாத்தியம் ஏற்படும். மனித இனப்பெருக்க உயிரணுக்கள் கொண்ட விலங்குகள் உருவாகுமிடத்து, மனித-விலங்கு கலப்பினம் (hybrid) உருவாகலாம். எனவே. இந்த ஆய்வுகள் தொடர்பில் சில நெறிமுறைகள் அவசியம் எனக் கருதப்பட்டது. இந்த ஆய்வுகள் நிகழ்த்தப்பட வேண்டுமா என்பது ஆழமாக மீளாய்வு செய்யப்படவேண்டிய ஒன்று எனத் தீர்மானிக்கப்பட்டது. அரசாங்கம் இதற்காக ஒரு விசேடமான செயற்குழுவை உருவாக்க வேண்டிய தேவை இருப்பதாகக் கருதப்பட்டது. விலங்குகளினுள் மனித மரபணுக்கள் சேர்க்கப்படுவது பொதுவாக பரந்தளவில் ஏற்றுக் கொள்ளப்படும் ஒன்றாக இருந்தபோதிலும், குருத்தணு மாற்றம் செய்யும் தொழினுட்பம் ஏற்றுக் கொள்ளப்படுவதில்லை. திட்டக்குழுவினால் வெளியிடப்பட்டிருக்கும் ஆய்வு முடிவுகளும், பரிந்துரைகளும், ஆய்வுகள் தொடர்பில் மேற்கொள்ளப்பட வேண்டிய கட்டுப்பாடுகளும் பொது மக்களாலும், ஆய்வாளர்களாலும் ஏற்றுக்கொள்ளப்படக் கூடிய ஒன்றாக இருக்குமென நம்பப்படுகின்றது.